




LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2004 M. BALANDŽIO 15 D. ĮSAKYMO NR. D1-187 „DĖL APLINKOSAUGOS SĄLYGŲ PLAUKIOTI PAVIRŠINIUOSE VANDENS TELKINIUOSE PLAUKIOJIMO PRIEMONĖMIS IR PLŪDURIUOJANČIŲ PRIEMONIŲ ĮRENGIMO IR NAUDOJIMO, JŲ STATYMO IR (ARBA) ŠVARTAVIMO APLINKOSAUGINIŲ REIKALAVIMŲ PATVIRTINIMO“ PAKEITIMO

2025 m. rugpjūčio 11 d. Nr. D1-121
Vilnius


Pakeičiu Aplinkosaugos sąlygų plaukioti paviršiniuose vandens telkiniuose plaukiojimo priemonėmis ir plūduriuojančių priemonių įrengimo ir naudojimo, jų statymo ir (arba) švartavimo aplinkosauginius reikalavimus, patvirtintus Lietuvos Respublikos aplinkos ministro 2004 m. balandžio 15 d. įsakymu Nr. D1-187 „Dėl Aplinkosaugos sąlygų plaukioti paviršiniuose vandens telkiniuose plaukiojimo priemonėmis ir plūduriuojančių priemonių įrengimo ir naudojimo, jų statymo ir (arba) švartavimo aplinkosauginių reikalavimų patvirtinimo“, ir priedo 15 punktą išdėstau taip:
„15. 	Zarasų r.	ežeras Zarasas	328,0	50030302	21-9	Visą plaukiojimo sezoną savaeigėmis plaukiojimo priemonėmis (išskyrus turinčias vandens srauto pompą), kurių variklių galingumas neviršija 150 AG (110 kW),   leidžiama plaukioti ne mažesniu kaip 100 m atstumu nuo Zaraso ežero Didžiosios salos paplūdimių, vandenlenčių parko ribų ir ežere įrengto fontano infrastruktūros.	Teisės aktų nustatyta tvarka pripažintų nacionalinių sporto (šakos) federacijų organizuojamų ir vykdomų sporto renginių arba sporto renginių, kurių organizavimą ir įgyvendinimą šios federacijos koordinuoja, metu nuo birželio 21 d. iki plaukiojimo sezono pabaigos leidžiama plaukioti savaeigėmis plaukiojimo priemonėmis, įskaitant asmeninius, pramoginius ir sportinius laivus, varomus vidaus degimo varikliais, turinčiais vandens srauto pompą, neribojant bendro variklių galingumo. 	Nacionalinės sporto (šakos) federacijos apie šių renginių datą, laiką ir vietą turi raštu informuoti AAD ir Zarasų rajono savivaldybės administraciją.“




Laikinai einantis aplinkos ministro pareigas	Povilas Poderskis



image1.png




